open-index/open-wikipedia-markdown huggingface dataset:
William Henry Harrison

:*Iste articlo ye sobre un militar y politico estausunidense, president d'Estaus Unius; ta atros usos, se veiga *'William Henry Harrison (desambigación)**''.

**William Henry Harrison*', naixito d'o [[condau de Charles City]] ([[Colonia de Virchinia]], [[Reino Uniu]], hue [[Virchinia]], [[Estaus Unius]]) o [[9 de febrero]] de [[1773]] y muerto en [[Washington, DC]] ([[Estaus Unius]]) o [[4 d'abril]] de [[1841]], estió un [[militar]] y [[politico]] [[Estaus Unius|estausunidense]], militant d'os *Whigs'' y President d'os Estaus Unius dende o 4 de marzo de 1841 dica a suya muerte (estió asinas nomás que un mes en o cargo).

En a suya carrera militar, partecipó en a Guerra India d'o Nord-ueste (seche de Fort Recovery y batalla de Fallen Timbers), en a guerra de Tecumseh (batalla de Tippecanoe) y en a Guerra anglo-estausunidense de 1812 (con o seche de Fort Wayne y a batalla d'o Thames). Alavez s'adedicó a la politica, ocupando bellos cargos en os territorios conquiestos en o ueste y tamién bellos cargos representativos por o estato d'Ohio.

Estió esleito President d'os Estaus Unius con 68 anyos, edat sólamént superata por Ronald Reagan que estió esleito en 1980 con 69 anyos. Muere de polmonía, causata por haber estato esposato a una temperatura ambiént muito frida mientres daba o discurso de posesión d'a presidencia d`o país; o discurso perduró dos horas y lo fació sin levar abrigallo.

## Vinclos externos
Tesalia

:*Iste articlo ye sobre una rechión historica de Grecia; ta atros usos, se veiga *'Tesalia (desambigación)**''.

**Tesalia''' ye una rechión natural y historica de Grecia que se troba situada a l'este d'o Pindo, a lo sud d'o macizo de l'Olimpo y a lo norte d'os monts Otris, correspondendo en part a la cuenca d'o río Peneu.

En a división administrativa de l'actual Grecia ye la periferia de Tesalia.

O sud de Tesalia perteneixió en a Baixa Edat Meya a lo ducau de Neopatria, pero fue conquiesto por os serbios en tiempos de Estéban Uroš IV Dušan.

## Vinclos externos
Thomas Bernhard

**Thomas Bernhard** (pseudonimo de **Nicolaas Thomas Bernhard**), naixito de Heerlen (Limburgo, Países Baixos) o 9 de febrero de 1931 y muerto en Ohlsdorf (Alta Austria, Austria) o 12 de febrero de 1989, estió un escritor, novelista y guionista austriaco en luenga alemana, considerato como uno d'os escritors de luenga alemana mas destacatos d'a posguerra d'a Segunda Guerra Mundial.

## Obras
### Novelas
* 1963: *Frost*.
* 1967: *Verstörung*.
* 1970: *Das Kalkwerk*.
* 1975: *Korrektur*.
* 1978: *Ja*.
* 1980: *Der Billigesser*.
* 1982: *Beton*.
* 1982: *Wittgensteins Neffe*.
* 1983: *Der Untergeher*.
* 1984: *Holzfällen: Eine Erregung*.
* 1985: *Alte Meister. Komödie*.
* 1986: *Auslöschung*.
* 1989: *In Der Höhe*, escrito en 1959, encara que no se publicó dica 1989).

## Vinclos externos
Alice Walker

**Alice Malsenior Walker**, naixida d'Eatonton (Cheorchia) o 9 de febrero de 1944, ye una escritora, novelista y poetesa estausunidense que ha recibiu cuantos premios mientres a suya carrera literaria, incluyindo-ie o Premio Pulitzer, que recibió por a suya novela *[[The Color Purple (novela)|The Color Purple]]*, sobre la cual se basó la cinta *[[The Color Purple (cinta)|The Color Purple]]*, estando ista la suya obra mas conoixida internacionalment.

## Vinclos externos
Jules Michelet

**Jules Michelet**, naixito de París (Primera Republica Francesa) o 21 d'agosto de 1798 y muerto en Ieras (Var, Occitania) o 9 de febrero de 1874, estió un historiador francés, muit conoixito por as suyas *Histoire de la Révolution française* (*Historia d'a [[Revolución francesa]]*) y *Histoire de France* (*Historia de Francia*).

## Obras
* 1827: *Principes de la philosophie de l'histoire*.
* 1833: *Précis de l'histoire de France jusqu'à la Révolution*.
* 1833-1844: *Histoire de France* (tomos I y II [dica 1270], 1833; tomo III [dica a muerte de Carlos V], 1837; tomo IV [reinato de Carlos VI], 1840; tomo V [Carles VII], 1841 (nuevo prefacio en 1869); tome VI [Loís XI y Carlos O Temerario], 1844).
* 1831: *Introduction à l’Histoire universelle*.
* 1847-1853: *Histoire de la Révolution française* (tomo I, 1847; tomo II [1789-1791], 1847; tomo III [1790-1791], 1849; tomo IV [1792], 1850; tomo V [1792-1793], 1851; tomos VI y VII [1793-1794], 1853).
* 1857: *L'insecte*.
* 1862: *La Sorcière*.
* 1861: *La Mer*.
* 1859: *La Femme*.
* 1858: *L'Amour*.
* 1846: *Le Peuple*.
* 1843: *Des jésuites*, en colaboración com Edgar Quinet.
* 1855: *Histoire de France au XVIe siècle. La Renaissance*.
* 1855: *Histoire de France au XVIe siècle. Réforme*.
* 1856: *L'Oiseau*.
* 1856: *Histoire de France au XVIe siècle. Guerres de religion*.
* 1956: *Histoire de France au XVIe siècle. La Ligue*.
* 1857: *Histoire de France au XVIe siècle. Henri IV et Richelieu*.
* 1858: *Histoire de France au XVIe siècle. Richelieu et la Fronde*.
* 1860: *Histoire de France au XVIe siècle. Louis XIV et la révocation de l'édit de Nantes*.
* 1862: *Histoire de France au XVIe siècle. Louis XIV et le duc de Bourgogne*.
* 1863: *Histoire de France au XVIe siècle. La Régence*.
* 1864: *Bible de l'Humanité*.
* 1866: *Histoire de France au XVIe siècle. Louis XV*.
* 1867: *Histoire de France au XVIe siècle. Louis XV et Louis XVI*.
* 1868: *La Montagne*.
* 1869: *Nos Fils*.
* 1871: *La France debant l'Europe*.
* 1879: *Le Banquet* (sin rematar, postumo).
* 1878: *Les Soldats de la révolution* (postumo).
* 1854: *Légendes démocratiques du Nord* (reeditato con o títol de *La Pologne martyre* en 1863).
* 1945: *Du prêtre, de la femme et de l’humanité*.
* 1851: *Pologne et Russie*.
* 1851: *Le Peuple russe et le socialisme*.
* 1854: *Les Femmes de la Révolution*.
* *Le Procès des Templiers*.
* *Histoire romaine : république*.
* *Histoire du XIXe siècle*.
* 1837: *Origine du droit français*.
* 1835: *Mémoires de Luther écrit par lui-même*.
* 1835: *Œuvres choisies de Vico*.
* 1827: *Précis d’histoire moderne*.
* 1826: *Tableau synchronique d’histoire moderne de 1453 à 1648*.
* 1825: *Tableau chronologique de l’histoire moderne de 1453 à 1739*.
* *Voyage en Angleterre*.

## Vinclos externos
Amor (Landas)

:*Iste articlo ye sobre una comuna occitana en o departamento d'as Landas; ta atros usos, se veiga *'Amor**''.

**Amor*' (*Amor* en [[Idioma occitán|occitán]], *Amou* en [[Idioma francés|francés]] y oficialment) ye una [[Comunas de Francia|comuna]] [[Occitania|occitana]] en o [[Departamentos de Francia|departamento]] [[Francia|francés]] d'as [[Landas]], [[Rechions de Francia|rechión]] de [[Nueva Aquitania]], [[Districtos de Francia|districto]] de [[Districto de Dacs|Dacs]] y [[Cantons de Francia|cantón]] de [[Cantón de Costalat de Shalòssa|Costalat de Shalòssa]].

A suya [[Población humana|población]] ye de 1.583 habitants ([[2007]]) en una [[superficie]] de 27,25 [[km²]], con una [[densidat de población]] de 58,09 hab/km².

== Demografía ==


== Administración ==
=== Alcaldes ===


== Vinclos externos ==

*  [https://web.archive.org/web/20110119194044/http://www.ville-amou.fr/ Pachina web oficial municipal d'Amor].
*  [https://web.archive.org/web/20070311184216/http://www.ign.fr/affiche_rubrique.asp?rbr_id=1087&CommuneId=39726 Información d'Amor] en a pachina web d'o *Institut Géographique National''.
*  Información d'Amor en a pachina web d'o INSEE.

## Referencias
Arsague

**Arsague** (*Arsague* en occitán, *Arsague* en francés y oficialment) ye una comuna occitana en o departamento francés d'as Landas, rechión de Nueva Aquitania, districto de Dacs y cantón de Costalat de Shalòssa.

A suya población ye de 302 habitants (2007) en una superficie de 7,18 km², con una densidat de población de 42,06 hab/km².

## Demografía

## Administración
### Alcaldes

## Vinclos externos
*  Información d'Arsague en a pachina web d'o *[[Institut Géographique National]]*.
*  Información d'Arsague en a pachina web d'o INSEE.
*  Arsague en o mapa de Cassini.
Pablo Serrano

**Pablo Serrano Aguilar**, naixito de Crivillén (Andorra-Sierra d'Arcos) o 10 de febrero de 1908 y muerto en Madrit (Espanya) o 26 de noviembre de 1985, estió un destacato escultor aragonés, con cuantos premios recibitos mientres a suya carrera artistica, incluyindo-ie o Premio Prencipe d'Asturias d'as Artes.

Pablo Serrano se formó artisticament en a ciudat de Barcelona, en a Escuela d'Artes y Oficios de Barcelona y en l'Academia d'Artes Polidas de Barcelona. Emigrant en Montevideo (Uruguai) estió a iste país y a l'Archentina a on desembolicó os suyos fundamentos artisticos. Tornó a Europa en 1954, fendo cuantos viaches de formación por o continent. En 1957 partecipó en Madrit en a fundación d'o *[[Grupo El Paso]]*, chunto con Manolo Millares, Rafael Canogar y Juana Francés y con atros artistas aragones como Antonio Saura u Manuel Viola.

En os anyos 1980 plegoron os premios, como a Medalla d'Oro de Zaragoza (1980), o ingreso en a Reyal Academia d'Artes Polidas de Sant Ferrando de Madrit (25 de chunio de 1981) u o Premio Prencipe d'Asturias d'as Artes (1982). En un alcuerdo con a Deputación Cheneral d'Aragón y con o Concello de Zaragoza, istos se comprometioron a la creyación d'un museu adedicato a la suya obra en a ciudat de Zaragoza, que ye l'actual Museu Pablo Serrano d'a ciudat.

## Vinclos externos

*  Pachina web oficial de Pablo Serrano.
*  ''Pablo Serrano Aguilar'' en a *[[Gran Enciclopedia Aragonesa]]*.
Juan Francisco La Ripa

**Juan Francisco La Ripa y Marraco**, naixito d'Echo (Chacetania) o 10 de febrero de 1733 y muerto en Zaragoza (Comarca de Zaragoza) o 25 d'octubre de 1794, estió un avogato y churista aragonés, considerato como uno d'os zaguers grans foristas d'o Dreito aragonés. Biznieto de fray Domingo La Ripa, estudió Dreito en a Universidat de Uesca, ta dentrar en 1754 en o *[[Colechio d'Avogatos de Zaragoza]]*, exercindo a profesión en ixa ciudat.

## Obras
* 1764: *Ilustración a los cuatro Procesos Forales de Aragón*.

## Vinclos externos
*  ''Ripa y Marraco, Juan Francisco La'' en a *[[Gran Enciclopedia Aragonesa]]*.
Tractau de París (1763)

:*Iste articlo ye sobre o *'Tractau de París de 1763**; ta atros usos, se veiga **Tractau de París**''.

O **Tractau de París** u **Paz de París*' estió un [[tractau internacional]] sinyau o [[10 de febrero]] de [[1763]] en a ciudat de [[París]] ([[Reino de Francia]]) entre os representants d'o [[Reino Uniu]], o Reino de Francia y [[Espanya]] (representando o Reino Uniu a o suyo aliau o [[Reino de Portugal]]), por o que remataba a situación de [[guerra]] entre ixos países, a dita *Guerra d'as Siet Anyadas''. O tractau no afectaba ni a o Reino de Prusia ni a la Austria d'a Monarquía habsburguica, que sinyoron o Tractau de Hubertusburg ta rematar a guerra.

A caracteristica prencipal d'o tractau estió que ubrió camín a un tiempo de dominio d'o Reino Uniu en os asuntos europeus y li permitió amás consolidar u enamplar o suyo dominio de cuantos territorios arredol d'o mundo (incluyindo-ie a isla de Menorca).
Bertolt Brecht

**Bertolt Brecht** ( en alemán), naixito d'Augsburg (Reino de Bavera, hue Bavera en Alemanya) o 10 de febrero de 1898 y muerto en Berlín Este (Republica Democratica Alemana, hue Berlín en Alemanya) o 14 d'agosto de 1956, estió un escritor, dramaturgo, poeta y director teatral alemán, con una gran influencia en o teatro d'o sieglo XX y mesmo en atras artes escenicas, como o cine.

## Vinclos externos
Dacia (provincia romana)

:*Iste articlo ye sobre a provincia romana de Dacia; ta atros usos, se veiga *'Dacia**''.


**Dacia''' estió una provincia romana situata a lo norte d'o Danubio creyata en l'anyo 106 por Trachán dimpués d'a conquiesta de Dacia, durando dica l'anyo 271, cuan Aurelián lis ne deixo ocupar a los godos. Os romanos la mantenioron por tanto 165 anyatas.

Dacia no fue conquiesta de tot, y a sobén se produciban incursions d'os dacos libres pa fustigar a las lechions romanas d'esta zona.

Igualment se producioron muitas revueltas contra os dominadors romanos en l'interior d'a provincia; asinas a ocupación de Dacia no estió fácil pa os romanos. En os 165 anyos de dominación romana i habió conflictos armatos en 100.
Tesalia (desambigación)

**Tesalia** puet estar:
***[[Tesalia]]**, rechión historica de Grecia.
***[[Tesalia (provincia romana)|Tesalia]]** provincia romana d'a diocesi de Macedonya y d'a prefectura pretoriana d'Ilirico.
***[[Periferia de Tesalia|Tesalia]]** rechión de l'actual Grecia.
Loudness

**Loudness** (ラウドネス, Raudonesu) ye un grupo de musica de Chapón de Hard rock y Heavy metal activo dende primerías d'os anyos 80. Fue establita en 1981 por o guitarrista Akira Takasaki y Munetaka Higuchi.

## Discografía
### Discos d'estudio
* *[[The Birthday Eve]]* (1981).
* *[[Devil Soldier]]* (1982).
* *[[The Law of Devil's Land]]* (1983).
* *[[Disillusion (Loudness album)|Disillusion]]* (1984).
* *[[Thunder in the East (album)|Thunder in the East]]* (9 November 1985).
* *[[Lightning Strikes (Loudness album)|Shadows of War]]* (1986).
* *[[Hurricane Eyes]]* (1987).
* *[[Soldier of Fortune (album)|Soldier of Fortune]]* (1989).
* *[[On the Prowl (album)|On the Prowl]]* (1991).
* *[[Loudness (album)|Loudness]]* (1992).
* *[[Heavy Metal Hippies]]* (1994).
* *[[Ghetto Machine]]* (1997).
* *[[Dragon (Loudness album)|Dragon]]* (1998).
* *[[Engine (Loudness album)|Engine]]* (1999).
* *[[Spiritual Canoe]]* (2001).
* *[[Pandemonium (Loudness album)|Pandemonium]]* (2001).
* *[[Biosphere (Loudness album)|Biosphere]]* (2002).
* *[[Terror Hakuri|Terror]]* (2004).
* *[[Racing (Loudness album)|Racing]]* (2004).
* *[[Breaking the Taboo]]* (2006).
* *[[Metal Mad]]* (2008).
* *[[The Everlasting (Loudness album)|The Everlasting]]* (2009).
* *[[King of Pain (Loudness album)|King of Pain]]* (2010).
* *Eve to Dawn (2011)*.
* *2012 (2012)*.
* *The Sun Will Rise Again* (2014).
* *Samsara Flight* (2016).
* *Rise to Glory -8118-* (2018).
* *Sunburst* (2021).

## Referencias

## Vinclos externos

* / Pachina web oficial de Loudness.
*Pachina web sobre Akira Takasaki.
El Pinós

**El Pinós ** (*Pinoso* en castellano) ye un municipio de la provincia d'Alicant, situato en la comarca de lo Vinalopón Meyo. La suya población ye de 7.909 habitants (2010), en una superficie de 126,9 km² y una densidat de población de 62,32 hab/km².
 
## Mugas
Lo suyo termin municipal muga con Yecla, Villena, Monòver, La Romana, L'Alguenya, Fabaniella y Chumiella.

## Demografía
Maria Ramberger

**Maria Ramberger** (naixida o 12 d'octubre de 1986 de Viena) ye una snowboarder austriaca .

## Carrera
Maria Ramberger ye naixida de Viena, encara que ha creixiu en a chicota ciudat de Klosterneuburg en a Baixa Austria, prencipió suya carrera esportiva en o WSV Schladming, un club esportivo d'a localidat alpina de Schladming en Estiria a on s'intresó por o snowboardcross, una modalidat de velocidat d'o snowboard.

En a temporada 2007/08 remató a Copa d'Europa de Snowboard en tercera posición. Participó en os suyos primers Chuegos Olimpicos en l'anyo 2010, en Vancouver, a on que consiguió plegar dica cuatrenos de final. Actualment ye clasificada en o top 15 d'o ranking mundial y estudia en a Facultat de Dreito d'a Universidat de Viena.

## Vinclos externos
*  Pachina oficial "www.mariaramberger.at".
*  Perfil en ''www.steirerski.at''.
*  Clasificación d'o campionato d'o mundo de Snowboardcross.
*  Ficha en www.the-sports.org.

## Vinclos externos
Agustín de Lezo Palomeque

**Agustín de Lezo y Palomeque**, naixito de Lima (virreinau d'o Perú, hue Perú) o 28 d'agosto de 1724 y muerto en Zaragoza (comarca de Zaragoza) o 10 de febrero de 1796, estió un Arcebispe de Zaragoza dende o 15 d'aviento de 1783 dica a suya muerte.

Estudió Filosofía y Teolochía en a Universidat de Navarra en Pamplona, licenciando-se y doctorando-se en a Universidat de Salamanca. Dimpués ocupó cargos en Antequera y en Malaga, estando dimpués bispe de Pamplona en 1779-1783.

En 1788 establió un Seminario en Zaragoza, o Seminario de Sant Valero y Sant Braulio, estando tamién co-director d'a Casa de Misericordia de Zaragoza.

## Vinclos externos
*  ''Agustín de Lezo y Palomeque'' en a *[[Gran Enciclopedia Aragonesa]]*.
*  ''Archbishop Agustín Lezo Palomeque'' en *[[Catholic-Hierarchy]]*.
Despotau de l'Arta

O **despotau de l'Arta** u **despotau d'Epiro** estió un estau creyau en l'anyo 1204 en Epiro y tierras adchacents d'as actuals Grecia y Albania por griegos ortodoxos como succesor de l'Imperio Bizantín en Epiro cuan en a Cuatrena Cruzada os cruzaus prenioron Costantinoble y creyoron l'Imperio Latino de Costantinoble. Duró dica l'anyo 1337 cuan fue conquiesto por os serbios.

En a "*[[Cronica de Morea]]*" lo nombran como *dispotado del Arta* u simplament *La Arta*:
Sheryl Crow

**Sheryl Suzanne Crow**, naixida de Kennett (Missouri, Estaus Unius) l'11 de febrero de 1962, ye una cantaire, compositora y musico (guitarra, baixo electrico, piano, organo, acordión, harmonica...) estausunidense de musica rock, activa en o mundo d'a musica dende 1986. Ha recibiu cuantos premios mientres a suya carrera musical.

## Discografía
* 1993: *[[Tuesday Night Music Club]]*.
* 1996: *[[Sheryl Crow (album)|Sheryl Crow]]*.
* 1998: *[[The Globe Sessions]]*.
* 2002: *[[C'mon C'mon]]*.
* 2005: *[[Wildflower (album de Sheryl Crow)|Wildflower]]*.
* 2008: *[[Detours]]*.
* 2010: *[[100 Miles from Memphis]]*.
* 2013: *Feels Like Home*.
* 2017: *Be Myself*.
* 2019: *Threads*.
* 2024: *Evolution*.

## Vinclos externos

* Pachina web oficial de Sheryl Crow.
*  Sheryl Crow en Internet Movie Database.
Burt Reynolds

**Burt Reynolds** (nombre artistico de **Burton Leon Reynolds, Jr.**), naixiu de Lansing (Michigan) l'11 de febrero de 1936 y muerto lo 6 de setiembre de 2018 en Jupiter (Florida), estió un actor estausunidense, activo en o cine estausunidense dende zaguerías d'os anyos 1950 y con cuantos premios recibius mientres a suya carrera cinematografica.

D'entre a suya filmografía, cal destacar-ne as suyas interpretacions en bellas cintas, como *[[100 Rifles]]* (1969, Tom Gries), *[[Shark! (cinta de 1969)|Shark!]]* (1969, Samuel Fuller), *[[White Lightning (cinta de 1973)|White Lightning]]* (1973, Joseph Sargent), *[[The Longest Yard (cinta de 1974)|The Longest Yard]]* (1974, Robert Aldrich), *[[Nickelodeon (cinta)|Nickelodeon]]* (1976, Peter Bogdanovich), *[[Starting Over (cinta de 1979)|Starting Over]]* (1979, Alan J. Pakula), *[[The Cannonball Run]]* (1981, Hal Needham), *[[Malone (cinta)|Malone]]* (1987, Harley Cokeliss), *[[Cop and a Half]]* (1993, Henry Winkler), *[[Boogie Nights]]* (1997, Paul Thomas Anderson), *[[Mystery, Alaska]]* (1999, Jay Roach), u *[[Broken Bridges]]* (2006, Steven Goldmann).

## Se veiga tamién
* Cintas interpretadas por Burt Reynolds.

## Vinclos externos

*  Burt Reynolds en Internet Movie Database.
Castèthnau de Shalòssa

**Castèthnau de Shalòssa** (*Castèthnau de Shalòssa* u *Castèlnau de Shalòssa* en occitán, *Castelnau-Chalosse* en francés y oficialment) ye una comuna occitana en o departamento francés d'as Landas, rechión de Nueva Aquitania, districto de Dacs y cantón de Costalat de Shalòssa.

A suya población ye de 515 habitants (2007) en una superficie de 10,66 km², con una densidat de población de 48,31 hab/km².

## Demografía

## Administración
### Alcaldes

## Vinclos externos

*  Información de Castèthnau de Shalòssa en a pachina web d'o *[[Institut Géographique National]]*.
Sarrasins (Landas)

:*Iste articlo ye sobre una comuna occitana en o departamento d'as Landas; ta atros usos, se veiga *'Sarrasins**''.

**Sarrasins*' (*Sarrasins* en [[Idioma occitán|occitán]], *Castel-Sarrazin* en [[Idioma francés|francés]] y oficialment) ye una [[Comunas de Francia|comuna]] [[Occitania|occitana]] en o [[Departamentos de Francia|departamento]] [[Francia|francés]] d'as [[Landas]], [[Rechions de Francia|rechión]] de [[Nueva Aquitania]], [[Districtos de Francia|districto]] de [[Districto de Dacs|Dacs]] y [[Cantons de Francia|cantón]] de [[Cantón de Costalat de Shalòssa|Costalat de Shalòssa]].

A suya [[Población humana|población]] ye de 461 habitants ([[2007]]) en una [[superficie]] de 12,01 [[km²]], con una [[densidat de población]] de 38,38 hab/km².

== Demografía ==


== Administración ==
=== Alcaldes ===


== Vinclos externos ==
*  [https://web.archive.org/web/20070311005600/http://www.ign.fr/affiche_rubrique.asp?rbr_id=1087&CommuneId=39866 Información de Sarrasins] en a pachina web d'o *Institut Géographique National''.
Dacia

:*Iste articlo tracta sobre o territorio d'o Reino Daco dito *'Dacia**. Ta atros emplegos  se veiga **Dacia (desambigación)**.



**Dacia''' ye a denominación que recibiba en l'antiguedat a tierra d'os dacos y chetos principalment en fuents romanas, correspondendo principalment a lo territorios d'as actuals Rumanía y Republica de Moldavia.

O territorio dito Dacia yera compreso principalment entre o río Tizsa a l'ueste, os Monts d'o Maramureș a lo norte, o río Dniester a lo nord-este, a Mar Negra a l'este y o Danubio a lo sud. En ciertas partitas estas mugas yeran bien sobrepasatas: "enta l'este dezaga d'o Dniéster enantando dica o Bug, y tamién esta l'ueste heba plegato dita lo Danubio panonico".

O Reino de Dacia arribó a la suya mas gran extensión en ixas envueltas d'o rei Burebista, tenendo como mugas: a costa entre a Mar Negra y o Bug enta l'este, o cuadrilatero de Bohemia, Danubio panonico y Moravia enta l'ueste, os Monts de Maramureș a lo norte y tamién os Monts Haemus (Monts Balcans) enta o sud. A capital d'ixe reino yera a ciudat d' Argedava.

O zaguer rei de Dacia estió Decebal, que fue derrotato por os romanos en tiempos de l'emperador hispanorromano Trachán. A part de Dacia conquiesta por os romanos se convertió en a Provincia Romana de Dacia.

## Referencias
Jennifer Aniston

**Jennifer Joanna Aniston**, naixida de Los Angeles (California) l'11 de febrero de 1969, ye una actriz, directora y productora cinematografica estausunidense, activa en o cine estausunidense dende zaguerías d'os anyos 1980, con cuantos premios recibius mientres a suya carrera artistica. Ye fila de l'actor John Aniston y de l'actriz Nancy Dow.

D'entre a suya filmografía, se puet destacar as suyas interpretacions en cintas como *[[The Thin Pink Line]]* (1988, Joe Dietl y Michael Irpino), *[[Office Space]]* (1999, Mike Judge), *[[The Good Girl]]* (2002, Miguel Arteta), *[[Friends with Money]]* (2006, Nicole Holofcener), *[[Marley & Me (cinta)|Marley & Me]]* (2008, David Frankel), *[[Management (cinta)|Management]]* (2009, Stephen Belber), y *[[The Bounty Hunter (cinta de 2010)|The Bounty Hunter]]* (2010, Andy Tennant).

Sindembargo, gosa estar mas conoixida por os suyos papels en series de televisión, destacando-ne la serie *[[Friends]]*.

## Se veiga tamién
* Cintas interpretadas por Jennifer Aniston.

## Vinclos externos

*  Jennifer Aniston en Internet Movie Database.
*  Jennifer Aniston en Allmovie.
*  Pachina web sobre Jennifer Aniston.
Aira (Landas)

:*Iste articlo ye sobre una comuna occitana en o departamento francés d'as Landas; ta atros usos, se veiga *'Aira**''.

**Aira*' (*Aira* en [[Idioma occitán|occitán]], *Aire-sur-l'Adour'' en francés y oficialment) ye una comuna occitana en o departamento francés d'as Landas, rechión de Nueva Aquitania, districto de Lo Mont y cantón d'Ador-Armanhac (en ye a suya capital).

A suya población ye de 6.070 habitants (2007) en una superficie de 57,78 km², con una densidat de población de 105,05 hab/km².

## Demografía

## Administración
### Alcaldes

## Localidaz achirmanatas
*  Castro Urdiales (Cantabria).

## Vinclos externos

*  Pachina web oficial municipal d'Aira.
La Romana (Alicant)

:*Este articlo tracta sobre *'La Romana**, municipio de la [[provincia d'Alicant]]. Ta atros emplegos de lo toponimo **La Romana**, veyer **La Romana (desambigación)**.''

  
**La Romana''' ye un municipio de la provincia d'Alicant, situato en la comarca de lo Vinalopón Meyo. La suya población ye de 2.602 habitants (2010), en una superficie de 43,3 km² y una densidat de población de 60,09 hab/km².
 
## Mugas

Lo termin muga con los municipios de L'Alguenya y El Pinós a l'ueste, Monòver a lo norte, Novelda a l'este, y Asp y El Fondó de les Neus a lo sud.

## Demografía
La Romana (desambigación)

**La Romama** puet estar:
***[[La Romana]]**, despoblato de lo termin municipal de La Puebla d'Íxar (Baixo Martín).
***[[La Romana (Alicant)|La Romana]]**, municipio de lo Vinalopón Meyo (Alicant)
Ducau de Prusia

:*Iste articlo ye sobre o Ducau de Prusia; ta atros usos, se veiga *'Prusia (desambigación)**''.


O **ducau de Prusia*' (*Herzogtum Preußen'' en alemán) amaneixió en l'anyo 1525 cuan Alberto de Hohenzollern, mayestre mayor d'a Orden Teutonica decide secularizar a orden dimpués d'haver-se convertito a lo luteranismo, conseguindo tamién que o rei Sechismundo III de Polonia lo nombre duque hereditario de Prusia. Estió lo primer ducau de mayoría alemana con o luteranismo como relichión oficial. Frederico Guillén I de Brandenburgo ("O Gran Elector") consiguió pa o ducau de Prusia a sobiranía plena deixando d'estar vasallo de Polonia en l'anyo 1657 con o Tractau de Wehlau, confirmato en l'anyo 1660 con o Tractau d'Oliva. O ducau de Prusia s'unió a lo Margraviato de Brandenburgo en l'anyo 1618 en una unión personal que esdevendrá en l'anyo 1701 o Reino de Prusia.
Despotau de Romanía

O **despotau de Romanía** estió un despotau que existió en tierras d'as actuals Grecia y Albania a fins d'o sieglo XIII. Fue creyato por o rei de Nápols Carlos II d'Anchú pa o suyo fillo Felipe I de Taranto con a intención d'incluir totas as tierras baixo influencia anchevina dende Durrazo dica Lepanto, prebando d'achuntar os territorios anchevins Reino d'Albania-Durrazo y Prencipau d'Acaya con o despotau de l'Arta. Pa ixa fin o 13 d'agosto de l'anyo 1294 se fació efectivo o matrimonio de Felipe de Taranto con Thamar Comneno Ducas, filla d'o despota de l'Arta Niceforo I Comneno Ducas. Carlos II cedió a Felipe de Taranto os susoditos territorios anchevins en os Balcans a mes de toz os suyos dreitos a l'Imperio Latino de Costantinoble y a sinyoría de Vlaquia y Nicefolo I cedió como dote as fortalezas de Vonitsa, Vrachova, Gjirokastër y Naupactus (Lepanto), situatas a Etòlia, a mes d'acceptar a succesión de Felipe de Tarento en cuenta d'o suyo hereu lechitimo Tomás.

A la muerte de Niceforo I Comneno Ducas arredol de l'anyo 1297 Felipe de Taranto prenió o títol de "despota de Romanía", pero a vidua de Niceforo I, Anna Cantacuceno proclamó a lo suyo fillo Tomás como lechitimo despota de l'Arta y en asumió a rechencia. No quedoron en mans de Felipe I de Taranto que as tierras que formoron o reino anchevín d'Albania, chunto con as plazas d'Acarnania y Etolia, que yeran a dote d'a suya muller Thamar Comneno Ducas.

O títol de despot de Romanía lo heredó un fillo de Felipe I de Tarento dito tamién Felipe (1297-1330), que se casó como Violant d'Aragón, filla de Chaime II d'Aragón.

Segunt Cheronimo Zurita a la muerte de Felipe, a suya chirmana Blanca de Taranto (1309-1337) pretendeba estar a heredera lechitima d'o títol de "despot de Romanía". Blanca de Taranto li'n transmitió a filla que tenió con Remón Berenguer I d'Ampurias, Chuana d'Ampurias, que por a politica matrimonial de Chaime II d'Aragón se casó con Fernando Manuel de Villena y Núñez de Lara, sinyor de Villena y aportó o dreito sobre este estato como dote.

En "Grant Cronica d'Espanya, compilación historica de Chuan Ferrández d'Heredia mencionan o *dispotado de Romania* como una part d'a "Grecia Continental":

## Referencias
Irrintzi

**Irrintzi** puede estar:

* Irrintzi chilo tradicional basco.
* Irrintzi colla armada d'Iparralde *(País Basco francés)*
* Irrintzi publicación d'o exilio basco en Venezuela
* Irrintzi ye tamién en basco a voz d'o caballo, u renchilo
Berria

O ***Berria*** (*Noticia* en basco, tamién quier dicir *nuevo/a*) ye o solo diario escrito de raso en basco. Amaneixió ta cobrir o vuedo deixato por a trancadura d'o diario Euskaldunon Egunkaria meyant una orden chudicial. O primer eixemplar fue publicato lo 21 de chunio de 2003.

A suya seu principal ye situata en o Parque Cultural Martin Ugalde d'Andoain, Guipuzcua, encara que tamién tien delegacions en cuasi totas as principals ciudaz bascas: Vitoria, Bilbau, Pamplona y Baiona.
Fa parti d'a asociación MIDAS de periodicos europeus en luengas minorizatas *(Minority Dailies Association)*

## Vinclos externos
*  Berria
Raül Agné

**Raül Agné Montull** (Mequinenza, Cinca Baixa, Aragón, 24 de mayo de 1970) ye un exchugador y entrenador de fútbol aragonés. A suya posición como chugador yera de esfensa central y en a suya carrera como entrenador cal destacar que estió l'entrenador d'o Real Zaragoza dende o 25 d'octubre de 2016 dica o 19 de marzo de 2017.

A suya lengua materna ye o catalán que se charra en Mequinenza, por ixo tenió cuantas controversias en ruedas de prensa. A mas conoixida fue dimpués d'o partiu entre lo Girona y a SD Huesca, o 12 de febrero de 2011 cuan os periodistas espanyols no le deixoron expresar-se en catalán ta contestar as preguntas de TV3 y albandonó a rueda de prensa.

## Trayectoria
Mientres a suya carrera esportiva como chugador a suya posición yera d'esfensa central, estió parti d'a plantilla d'o Deportivo Aragón y o CD Binéfar, entre d'atros equipos en os que chugó que estioron toz catalans.

Como entrenador cal destacar a suya dirección d'o Girona FC a qui puyó a Segunda División Espanyola, tamién fue entrenador d'o Real Zaragoza sustituyendo a Luis Milla mientres unos meses.

## Vinclos externos
*  Ficha en BDFutbol
Santiago Hernández Ruiz

**Santiago Hernández Ruiz** (Atea, Zaragoza, 1 de mayo de 1901 - † Val de Robres, Teruel, 8 d'abril de 1988) estió un pedagogo aragonés.

Pasó a suya nineza y adolescencia en diversos lugars d'Aragón: Atea, Cubel, Sena de Xixena, Villamayor, Casetas y Zaragoza. Completó a suya educación primaria con su chirmán Joaquín, tamién mayestro, que se convertió en o suyo tutor. Decidió cursar os estudios de Machisterio y por ixo habió de treballar en a libreria *Gómez Pastor* de Zaragoza. Iste treballo influyó considerablement en o despertar intelectual d'o choven Santiago Hernández. Posiblement ista estió una epoca d'abundants lecturas que contribuyoron a la suya formación, a la vegada que establiba una serie d'intresants relacions con personalidaz d'o mundo social y cultural d'a capital aragonesa.

Estió mayestro en escuelas de diversas poblacions, mas que mas de Madrit. En 1938 fue nombrato secretario cheneral d'Instrucción Publica d'o gubierno republicano. En 1939, dimpués d'una breu estada en Barcelona, s'exiló a Mexico, a on estió catedratico en a *Escuela Nac*en a Universidat Nacional Autonoma de Mexico.

## Obras
O suyo treballo teorico s'ha centrato en a valura suprema d'o mayestro como achent d'a educación y elemento d'organización y en a valura espritual d'a educación. Ha dirichito, entre atras, as obras:

* 1949: *Metodología general de la enseñanza*.
* 1954: *Organización escolar*.

## Referencias

## Bibliografía
*  «Santiago Hernández Ruiz». l'Enciclopèdia. Barcelona: Grup Enciclopèdia Catalana.
*  Parti d'o texto s'ha quitato d'o libro *Santiago Hernández Ruiz. Una vida española del siglo XX. Memorias (1901-1988)*.

## Vinclos externos
*  Santiago Hernández Ruiz en a Gran Enciclopedia Aragonesa.
Ulrike Meinhof

**Ulrike Marie Meinhof** estió una periodista alemana naixita o 7 d'octubre de 1934 d'Oldenburg y muerta o 9 de mayo de 1976 en Stuttgart. Estió una militant d'ultraezquierda alemana que prencipió a suya vida profesional como periodista. Estió una d'as fundadoras d'a Fracción de l'Exercito Royo, grupo armato tamién conoixito como *Baader-Meinhof* por o nombre d'os dos prencipals militants.

Meinhof estudió filosofía, pedagochía, sociolochía y alemán en a Universidat de Marburg en 1955/56. En 1957 cambio d'universidat y continó os suyos estudios en a Universidat de Münster a on que coincidió con o filosofo Manuel Sacristán (qui dimpués traduciría y editaría os suyos textos) y pasó a fer parti d'o Movimiento d'Estudiants Socialistas (*Sozialistischer Deutschen Studentenbund*). Poco dimpués s'implicó en o movimiento antinucleyar d'o suyo país esfendendo as suya ideyas dende a redacción d'a revista politica *Konkret*, vinclata a la ezquierda radical. Se casó con o comunista Klaus Rainer Röhl en 1961 y tenió dos fillas chiminucas, Bettina y Regine, o 21 de setiembre de 1962.

Divorciata en 1968, s'unió por ixas envueltas a grupos d'ezquierda mas radicals en Berlín Occidental. En 1970, vista a ineficacia d'os meyos ordinarios de luita emplegatos por a ezquierda marxista alemana, aduyó a Andreas Baader a eslampar d'a garchola y dimpués fació parti de robos a bancos y atemtatos con bomba contra fabricas y bases militars americanas. A prensa alemana denominó a escape a o grupo como «grupo Baader-Meinhof». Meinhof escribió muitos d'o ensayos y manifiestos que a banda proclamó, enunciando o concepto «guerrilla urbana», emplegato ta combatir lo que ella deciba «explotación de l'hombre común» y «imperialismo d'o sistema capitalista». Presa en 1972 en Langenhagen, fue condenata en audiencias preliminars a 8 anyos de garchola cautelar.

Mientres se desembolicaba o chuicio definitivo, a on que o fiscal pediba a cadena perpetua, la troboron muerta en a suya celda o 9 de mayo de 1976 (cabo d'anyo d'a redota nazi en a Segunda Guerra Mundial), penchada d'o teito. O gubierno alemán dició que s'heba suicidato, tesi confirmata por una comisión d'investigación. Manimenos encara bi ha muitas dudas.

En 2002, se reveló que o cerebro de Meinhof heba estato quitato d'o suyo cranio sin o consentimiento d'a familia, habendo-se-ie realizato diversas investigacions. Bernhard Bogerts, psiquiatra d'a Universidat de Magdeburg, diz que una operación en o suyo cerebro que se fació en os anyos sesenta habría contribuyito a fer d'ella una terrorista.

## Bibliografía
* *Pequeña antología* (Barcelona, Anagrama, 1976). Trad. Manuel Sacristán.
* *Bambule* (Barcelona, Icaria, 1978).
* *Carta de una presa en la galería de la muerte y otros escritos* (Barcelona, Icaria, 1978). Trad. Pedro Marigal.

## Vinclos externos

* Biografía de Ulrike Meinhof
*  Entrevista con video y audio a Ulrike Meinhof en 1970
Valentín Carderera

**Valentín Carderera y Solano**, naixiu de Uesca (Plana de Uesca) lo 14 de febrero de 1796 y muerto en Madrit (Espanya) lo 25 de marzo de 1880, estió un pintor, y historiador de l'arte aragonés.

Formau en a Universidat Sertoriana de Uesca, enampló estudios en Zaragoza, Madrit y Roma, aproveitando ta visitar toda la peninsula italica.

Estió tamién comisario d'o Gubierno espanyol pa l'inventario d'os monesterios afectaus por a desamortización de Mendizábal en bellas provincias de l'actual Castiella y Leyón. Intresau por o coleccionismo, as suyas coleccions estioron l'alacet d'un museu que s'heba d'instalar en l'antiga seu d'a Universidat Sertoriana.

Respective d'o suyo treballo artistico, estió mas que mas un retratista (a sobén de personalidaz politicas), adhibindo-ie bellos cuadros de tematica historica. Prenió parte en a Exposición Internacional de París de 1855 y en a Exposición Internacional de Londres de 1862. Antiparte, estió miembro d'a Reyal Academia d'Artes Polidas de Sant Ferrando y d'a Reyal Academia d'a Historia.

## Vinclos externos
*  ''Valentín Carderera y Solano'' en a pachina web d'a *[[Gran Enciclopedia Aragonesa]]*.
Gregorio Manuel Pérez Martínez

**Gregorio Manuel Pérez Martínez** (con nombre de guerra de ***Cura Pérez*** y ***Poliarco***), naixito d'Alfamén (Campo de Carinyena, Aragón) o 9 de mayo de 1943 y muerto en Colombia (en un lugar no precisato) o 14 de febrero de 1998, estió un mosén y guerrillero aragonés.

Formato en os seminarios d'Alcorisa y Zaragoza, fue ordenato mosén en 1966 en Roma por o Papa Pavlo VI, estando destinato en primeras en Getafe (Madrit), a on colaboró en a suya labor a favor d'os pobres d'a suya parroquia con o sindicato clandestín *[[Comisiones Obreras]]*, ta marchar dimpués enta a Republica Dominicana. En estar expulsato d'iste país, marcha enta Colombia, treballando en uno d'os vicos mas pobres de Cartagena de Indias, dica a suya expulsión por o Gubierno colombiano, dimpués que s'hese adhibito a la dita *[[Teolochía d'a Liberación]]*. Dentró de nuevo en o país, ista vegata ilegalment, chunto con atros dos sacerdoz, contactando con o *[[Ejército de Liberación Nacional]]*. En 1973, cuan morió Manuel Vázquez Castaño, Gregorio Manuel Pérez Martínez se convertió en o maximo dirichent d'o movimiento guerrillero. Morió de malautía en bel puesto no revelato d'as montanyas de Colombia, o 14 de febrero de 1998.

## Vinclos externos
*  ''Gregorio Manuel Pérez Martínez'' en a *[[Gran Enciclopedia Aragonesa]]*.
Freygolo

**Freygolo** estió un grupo occitana de ska-punk. Encara que os suyos oríchens se troban en Niza, Occitania, as suyas cancions son en idioma anglés.

Entre as suyas influencias se troban grupos como Bad Religion, NOFX, Pennywise, Less Than Jake, Millencolin, Mad Caddies u Catch 22.

En total han publicau 4 discos d'estudio. Ye un grupo que destacaba por as suyas actuacions en directo, habendo feito conciertos con grupos tan importants como Authority Zero, Less Than Jake u Strike Anywhere.

## Historia
Freygolo naixe en l'anyo 1997 en Niza, en a costa mediterrania d'Occitania.

A suya primera maqueta *"It’s Easier Not to Think"*, amaneixe en l'anyo 2000 y en 2002 sale o suyo primer disco *"(Sur)Price Fool"* que les portiará a una chira europea por Francia, Alemanya, Suiza, o Reino Uniu, Espanya, Italia y Belchica.

En 2004 quitan o suyo segundo disco, *"Time to Drop the Gun"*, un disco con muita mas enerchía y ritmos melodicos a on que a influencia de grupos como NOFX y Catch 22 s'ha feito mas débil, desembolicando-se un estilo mas propio d'o grupo.

Dimpués de dos anyos de chira por toda Europa presentando *"Time to Drop the Gun"*, Freygolo fa un descanso ta escribir o que sería o suyo tercer disco, *"Stereofighters"*, que los ferá conoixitos difuera d'as mugas d'o continent a traviés d'una chira por Chapón chunto a Less than Jake y Authority Zero, y un atra por os Estaus Unius con o grupo de ska punk Voodoo Glow Skulls.

En primerías de 2011 Freygolo quita o suyo cuatreno disco d'estudio, *"We All Have A Voice"* y meses dimpués, en chulio d'ixe mesmo anyo deciden deseparar-se.

## Formación
* François – Voz y guitarra
* Nico – Trompeta
* Rémi – Trombón y voz
* Jeff – Guitarra
* Arnaud – Baixo
* Belzu – Batería

Imachen:François, Freygolo.jpg|François, voz y guitarra
Imachen:Rémi, Freygolo.jpg|Rémi, trombón y voz
Imachen:Nico, Freygolo.jpg|Nico, trompeta
Imachen:Belzu, Freygolo.jpg|Belzu, batería


## Discografía
* *It’s Easier Not to Think* (2000)
* *(Sur)Price Fool* (2002)
* *Time to Drop the Gun* (2004)
* *Stereofighters* (2007)
* *We All Have a Voice* (2011)

Tamién han feito un disco conchunto en colaboración con o grupo canadiense de ska The Johnstones y o grupo rusa de ska Double Fault con títol *"Freygolo & Johnstones & Double Fault"*.

Colaboran en a canción *"Je te donne"* d'o grupo francesa de punk "Zephyr 21".

## Vinclos externos

* Myspace oficial
* Twitter oficial
* Discos y maquetas de Freygolo en "Do the Ska"

## Referencias
Valero Rivera

**Valero Rivera López**, naixito de Zaragoza (comarca de Zaragoza) o 14 de febrero de 1953, ye un destacato chugador y entrenador de balonmán aragonés. Ye o entrenador con mas premios en iste esporte d'a historia d'o esporte espanyol.

Desembolicó tota a suya carrera esportiva en o Futbol Club Barcelona, como chugador y como entrenador, ganando con o suyo equipo 12 Ligas ASOBAL, 8 Copas d'o Rei de Balonmán, 5 Copas ASOBAL, 11 Liga Catalana de Balonmán, 6 Copas d'Europa de Balonmán, 5 Recopas d'Europa de Balonmán, 1 Copa EHF y 2 Supercopa d'Europa de Balonmán. Dende 2008 dica 0 2015 estió o entrenador d'a Selección de Balonmán d'Espanya, ganando a Medalla de Bronce en os Campionatos d'o Mundo de l'anyo 2011 y una medalla d'oro en os Campionatos d'o Mundo de 2015. Actualment y dende 2015 ye o seleccionador d'a Selección de balonmán de Qatar con a que bi ha aconseguito dos campionatos d'Asia y un subcampionato d'o mundo.

Ye o pai d'o chugador de balonmán Valero Rivera i Folch.

## Vinclos externos
*  ''Valero Rivera'' en a *[[Gran Enciclopedia Aragonesa]]*.

## Referencias
Churamentos d'Estrasburgo

Se conoix con o nombre de ***Churamentos d'Estrasburgo*** (*Sacramenta Argentariae* en latín) a un conchunto de documentos datatos o 14 de febrero de 842 y que consistiban en una alianza militar entre dos nietos de Carlos Magno (Carlos II ''O Calvo'' y Loís o Chermanico) ta luitar contra as ambicions imperials de Lotario I, tamién nieto de Carlos Magno, que miraba d'acceder a la corona imperial. Os Churamentos estioron la base d'o Tractau de Verdun, sinyato en 843, que remató con a guerra entre os tres y con una fixación d'as mugas que delimitoron en o esdevenidero Francia a l'ueste, Alemanya a l'este y Italia a o sud.

Encara que os Churamentos no s'han conservato en a suya versión orichinal, sino en una transcripción feita por Nitardo (tamién nieto de Carlos Magno), son de gran importancia lingüistica en estar simultaniament prueba d'una luenga romance en l'actual Francia (o francés) y d'una luenga chermanica. Dica 1999 se consideraba que yeran o documento mas antigo escrito en luengas romances, dica que perdioron ixa consideración en trobar-se os *[[Cartularios de Valpuesta]]*.
Alan Parker

:*Iste articlo ye dobre un director cinematografico, productor y guionista britanico; ta atros usos, se veiga *'Alan Parker (desambigación)**''.

**Alan William Parker*', naixito de [[Londres]] o [[14 de febrero]] de [[1944]] y muerto en [[Londres]] o [[31 de chulio]] de [[2020]], fue un [[director cinematografico]], [[guionista]] y [[productor cinematografico]] [[Reino Uniu|britanico]].

D'entre a suya filmografía, cal destacar-ne bellas [[cinta]]s como *Bugsy Malone* ([[1976]], con [[Scott Baio]], [[Florrie Dugger]], [[Jodie Foster]] y [[John Cassisi]]), *Fame* ([[1980]], con [[Eddie Barth]], [[Irene Cara]], [[Lee Curreri]], [[Laura Dean]], [[Antonia Franceschi]], [[Boyd Gaines]] y [[Albert Hague]]), *Pink Floyd The Wall* ([[1982]], con [[Bob Geldof]], [[Christine Hargreaves]], [[Eleanor David]], [[Alex McAvoy]], [[Bob Hoskins]] y [[Michael Ensign]]), *Mississippi Burning* ([[1988]], con [[Gene Hackman]], [[Willem Dafoe]], [[Brad Dourif]] y [[Frances McDormand]]), u *The Commitments'' (1991, con Robert Arkins, Colm Meaney, Andrew Strong y Maria Doyle).

## Vinclos externos

*  Alan Parker en IMDb.
Gordués

**Gordués** ye un lugar aragonés en o municipio de Navardún, comarca de Cinco Villas, partiu chudicial d'Exeya d'os Caballers y provincia de Zaragoza. Se troba situau en a val d'Onsella.

Actualment, ye despoblau.

## Cheografía
O lugar de Gordués se troba situau a 530 metros d'altaria sobre o livel d'a mar, amán d'a Onsella.

## Toponimia
Gerhard Rohlfs lo relaciona con l'antroponimo *Gordus* cuaternau en una inscripción de Lugdunum y con a terminación toponimica -ués present en l'Alto Aragón Occidental y Navarra Meya, probable evolución d'o sufixo aquitano *-osse* que ha evolucionau en basco ta *-otze*.

## Demografía

## Molimentos
A Ilesia de Sant Istevan de Gordués, una ilesia en estilo romanico muit esviellada, adedicada a Sant Istevan y que ye la ilesia parroquial d'o lugar.

## Referencias
Gordún

**Gordún** ye un lugar aragonés en o municipio de Navardún, comarca de Cinco Villas, partiu chudicial d'Exeya d'os Caballers y provincia de Zaragoza. Se troba situau en a val d'Onsella.

A suya población ye de 9 habitants (2008).

## Cheografía
O lugar de Gordún se troba situau amán d'a Onsella.

## Toponimia
A opinión mayoritaria relaciona iste toponimo con a radiz gala *-DUNUM*, como s'escayece en bels puestos d'a suya comarca (Berdún, Navardún) pero no ye seguro, porque en aragonés existen casos de disimilación de -RR- ta -RD- (*[[gabardera]]*, *[[mardano]]*, *[[bardo]]*). Gerhard Rohlfs lo relaciona con l'antroponimo *Gordus* cuaternau en una inscripción de Lugdunum.

## Demografía

## Molimentos
A ilesia parroquial d'o lugar ye a Ilesia de Nuestra Sinyora d'o Pilar de Gordún, una ilesia adedicada a Nuestra Sinyora d'o Pilar y devantada mientres o sieglo XVII.

## Referencias
Ernesto Canto

**Ernesto Canto**, naixiu de Ciudat de Mexico o 18 d'octubre de 1959 y muerto en o mesmo puesto o 20 de noviembre de 2020, fue un atleta mexicano, que yera especializato en prebas de marcha atletica. Estió campión olimpico de 20&nbsp;km marcha en os Chuegos Olimpicos de Los Angeles 1984 y campión mundial en Helsinki 1983 en a preba de 20&nbsp;km marcha.

## Vinclos externos
*  Perfil esportivo en ''Wold Athletics''.
*  Ernesto Canto en os Chuegos Olimpicos.
*  Entrevista a Ernesto Canto en el año 1991.
*  Ernesto Canto en os Chuegos Olimpicos.
Alera (Cinco Villas)

**Alera** ye un lugar aragonés en o municipio de Sadaba, comarca de Cinco Villas, partiu chudicial d'Exeya d'os Caballers y provincia de Zaragoza.

## Historia
O lugar ye de creación recient, diseñau por el arquitecto José Borobio estió un d'os pueblos de colonización ideaus por o Gubierno franquista ta convertir zonas de secano en regano, a suya construcción vinclada a la construcción d'a canal de Bardenas y de l'entibo de Yesa, en primerías d'os anyos 1960 y terminada en 1957, pero no estió habitau dica 1965 cuan os suyos campos se convertioron en regano con a canal. Os suyos primers habitants estioron 86 personas procedents de Layana, Uncastiello, Luesia y Sádaba, localidat d'a cuala depende administrativament en l'actualidat.

## Demografía

## Molimentos
A Ilesia de Santa María d'Alera, una ilesia moderna adedicada a Santa María y devantada mientres o sieglo XX, que ye la ilesia parroquial d'o lugar.

## Referencias
Linça

**Linça** (*Linça* en occitán, *Linxe* en francés y oficialment) ye una comuna occitana en o departamento francés d'as Landas, rechión de Nueva Aquitania, districto de Dacs y cantón d'a Costa d'Archent.

A suya población ye de 1.159 habitants (2007) en una superficie de 80,93 km², con una densidat de población de 14,32 hab/km².

## Demografía

## Administración
### Alcaldes

## Vinclos externos
Ilesia de Sant Nicolau de Bari d'o Frago

:*Iste articlo ye sobre a ilesia de Sant Nicolau de Bari d'o Frago, en Cinco Villas; ta atros usos, se veiga *'Ilesia de Sant Nicolau**''.

A **ilesia de Sant Nicolau de Bari d'o Frago*' ye una [[Ilesia (edificio)|ilesia]] adedicata a [[Sant Nicolau de Bari]] que se troba situata en [[O Frago]], en a [[Comarcas d'Aragón|comarca]] [[Aragón|aragonesa]] de [[Cinco Villas]] y [[Provincias d'Espanya|provincia]] de [[Provincia de Zaragoza|Zaragoza]], que pende eclesiasticament d'a [[Diocesi de Chaca]]. Ye protechita legalment con a suya declaración como *Bien d'Intrés Cultural* Se tracta d'a [[ilesia parroquial]] d'o lugar.

O [[edificio]] orichinal se debantó mientres o [[sieglo XII]] en estilo [[Romanico aragonés|romanico]], tenendo una sola [[Nau (arquitectura)|nau]] [[Rectanglo|rectangular]] con [[Vuelta (arquitectura)|vuelta]] de [[vuelta de canyón|canyón]] con un [[abside]] [[Semicerclo|semicercular]], amás d'[[arco faixón|arcos faixons]] que descarregan dencima de [[Columna (arquitectura)|columnas]] que tienen os s decoratos con motivos vechetals, encara que en o [[sieglo XVI]] se i adhibioron una [[torre]] con [[Planta (arquitectura)|planta]] cuadrata con cuatre [[pinaclo]]s, una [[sagristía]] y dos [[capiella]]s laterals.

A zaguera restauración d'a ilesia estió l'anyo [[2010]].

== Caracteristicas arquitectonicas ==
A ilesia tien dentradas en as suyas fronteras meridional y occidental, totas dos en estilo romanico, con [[Timpano (arquitectura)|timpanos]] y [[Arco (arquitectura)|arcos]] de [[Arco de meyo punto|meyo punto]], atribuitas a o *mayestro de Sant Chuan d'a Penya* (u *mayestro d'Agüero*), qui treballó en cuantas ilesias de Cinco Villas. En as [[arquivolta]]s d'a suya [[frontera]] prencipal se i puet trobar a representación d'un calandario de tipo agricola, a on que cada mes de l'anyo se representa con una labor agricola concreta.

Ye prou conoixito uno d'os suyos s, a on se representa una [[Bailarín|bailarina]], elemento decorativo común con cuantas atras ilesias d'a comarca a on treballó o *mayestro d'Agüero*.

En o suyo interior un [[retablo]] preside l'abside, situato dencima d'una [[cripta]], estando asinas o [[presbiterio (arquitectura)|presbiterio]] devantau, y bi ha tamién un [[Coro (arquitectura)|coro]] d'o sieglo XIV.

== Mencions en fuents aragonesas ==
A ilesia de Sant Nicolau de Bari d'o Frago ye mencionata en textos aragoneses d'o "Fondo Sastago":


== Vinclos externos ==
*  [http://www.3digitala.com/es/ficha.php?id=30266 *Fachada de la Iglesia de San Nicolás de Bari de El Frago (Zaragoza)''], en www.3digitalia.com.

## Referencias